Ку А-ра

Уран бүтээлийн ихэнх жилүүддээ, ялангуяа Японд Ара (Ara, ) хэмээн дуудуулж байсан Өмнөд Солонгосын жүжигчин, бараа суртачлагч (загвар танилцуулагч), солонгос хүүхэн Ку Ара ( - Ку А-ра, латинд Go Ara) 1990 оны 2 сарын 11-д Өмнөд Солонгос улсын Умард Кёнсан аймгийн Чиньжү хотод төржээ. Эцэг нь цэргийн хүн тул байнга нүүдэг байв. Найзын зөвлөгөөг дагасан дунд сургуулийн сурагч А-ра SM Entertainment-ийн 2003 оны шалгаруулалтыг зорьж өсвөрийн загвар үзүүлэгч шалгаруулалтаар хошуучлан SM-ийн сурагч болсны дараа жүжиглэх, бүжих, дуулхад суралцах болжээ.  

Ахлах сургуулийнхний хайр дурлал, хөгтэй явдлын тухай өгүүлсэн ОАК болох 2003 оны «Паньульрим» (반올림, Sharp)-д гол дүр бүтээсэн нь Арагийн анхны кино байв. Ку Ара 2006 оны «Цасан ширхэг» (눈꽃, Snow Flower) ОАК-ны гол дүрийг бүтээснээрээ 2007 оны «Пэксан» урлагийн шагналаас шилдэг шинэ эмэгтэй жүжигчин алдрыг хүртжээ. Тэр жилээ Японыхон Монголд ирж бүтээсэн япон хэлээрх «Чингис хаан» кинонд Хуланы дүрийг бүтээсэн нь түүний анхны уран сайхны кино байлаа. Ара ер нь харьцангуй цөөн тооны кинонд тоглосон бөгөөд харин SK Telecom, Elite Uniforms, Etude Cosemetics гэх мэт бараа бүтээгдэхүүний сурталчилгаанд их тоглосон. Бас арваад дууны дүрсэнд оржээ.

Гадаад холбоос
 Албан ёсны солонгос цахим хуудас
 Албан ёсны япон цахим хуудас

Ангилал:Өмнөд Солонгосын кино жүжигчин
Ангилал:Өмнөд Солонгосын загвар өмсөгч
Ангилал:Өмнөд Солонгосчууд
Ангилал:1990 онд төрсөн